I Hear a Symphony (שיר)

I Hear a Symphony (בעברית: אני שומע/ת סימפוניה) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony. השיר יצא לאור ב-6 באוקטובר 1965, על ידי חברות התקליטים מוטאון ואם 1083, כסינגל הראשון מתוך האלבום. השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד, והפך לשיר הפופ השישי של הסופרימס שכבש את פסגת מצעד הבילבורד הוט 100 בארצות הברית, החל מ-14 בנובמבר 1965 ועד 27 בנובמבר 1965. במצעד הסינגלים הבריטי הגיע למקום ה-39 בלבד. עבור הסופרימס נכתבו רצף של להיטים ב-1964 ו-1965, על ידי הולנד-דוזייר-הולנד. באמצע 1965 הבינו המפיקים שהם נפלו בתלם כאשר "Nothing but Heartaches" של הסופרימס לא הצליח להגיע לעשירייה הפותחת במצעד הבילבורד הוט 100; דבר שהוביל לשבירת רצף כבישת פסגת המצעד שהצליחה הסופרימס לצבור כשהוציאה את "Where Did Our Love Go". הנשיא של מוטאון, ברי גורדי, לא היה מרוצה מהביצוע של "Nothing but Heartaches", והפיץ את ההודעה הבאה: "אנו לא נוציא שירים שלא ייכנסו לעשירייה הפותחת; כשמדובר בסופרימס, לא נוציא שירים שלא יכבשו את פסגת המצעד" — ברי גורדי בעקבות כך, הולנד-דוזייר-הולנד התחילו להתנסות בכתיבה והפקה של מוזיקה חדשה. התוצאה הייתה "I Hear a Symphony", שיר עם מבנה מוזיקלי מורכב יותר מההוצאה הקודמות של הסופרימס. "I Hear a Symphony" הופץ כסינגל במקום שיר אחר שהולנד-דוזייה-הולנד כתבו עבור הסופרימס, "Mother Dear", שהוקלט באותו הסגנון של להיטיה הקודמים. בריאיון משנת 1968, דיאנה רוס אמרה שזה היה אחד מהשירים שהיא הכי אהבה להקליט ולבצע, אך הדגישה שהוא היה מאתגר. "I Hear a Symphony" נכלל באלבום בעל אותו השם, והפך לשירה השישי של הסופרימס שכבש את פסגת מצעד הבילבורד הוט 100. לאחר שהוציאה את "My World Is Empty Without You" (מקום חמישי) ו-"Love Is Like an Itching in My Heart" (מקום 9) צברה הלהקה רצף נוסף של ארבעה שירי מקום ראשון: "You Can't Hurry Love",‏ "You Keep Me Hangin' On",‏ "Love Is Here and Now You're Gone" ו-"The Happening". הלהקה ביצעה את השיר המצליח ב-The Mike Douglas Show ב-3 בנובמבר 1965. בבילבורד כינו את השיר כ"שובר קופות" וכן, "בלדת קצב כתובה היטב עם פעמה קצבית וקולות גבוהים". הזמר סטיבי וונדר הקליט את השיר בשנת 1966, כמו גם האחים איסלי. מייקל ג'קסון הקליט את השיר עם חמישיית הג'קסונים בשנת 1970 באולפני ההקלטות של מוטאון שבלוס אנג'לס, קליפורניה. זמרת הפופ הקנדית אריה פאצ'ין הקליטה את השיר עבור אלבומה, My Name Is Eria Fachin, מ-1988. גרסתה לא הצליחה להיכנס למיינסטרים. כל הקרדיטים שלהלן לקוחים מ-Discogs. דיאנה רוס – שירה ראשית פלורנס בלארד ומרי וילסון – שירת רקע האחים פאנק – כלי נגינה מייק טרי – סקסופון בריטון מידע על היצירה "I Hear a Symphony" באתר מיוזיק בריינז גרסאות נוספות ל"I Hear a Symphony" באתר SecondHandSongs איתמר זהר, כשחברות "הסופרימס" הרגישו מאוהבות, באתר הארץ, 3 ביולי 2023 The Supremes – I Hear A Symphony (1965, Vinyl) (באנגלית), נבדק ב-2021-05-29 Nielsen Business Media Inc, Billboard, Nielsen Business Media, Inc., 1965-11-20. (באנגלית) Nielsen Business Media Inc, Billboard, Nielsen Business Media, Inc., 1965-11-27. (באנגלית) The Supremes | full Official Chart History | Official Charts Company, www.officialcharts.com O-S — University of North Texas Libraries, web.archive.org, ‏2011-06-15 TV.com, The Mike Douglas Show: November 3, 1965, TV.com "Spotlight Singles" - YouTube, www.youtube.com Item Display - RPM - Library and Archives Canada, web.archive.org, ‏2016-06-03 Liner notes. The Complete Motown Singles Vol. 5: 1965, Hip-O Select – B0006775-02, USA, 04 Aug 2006 I Hear a Symphony million - חיפוש ב-Google, באתר www.google.com Johnson Publishing Company, Ebony, Johnson Publishing Company, 1980-04. (באנגלית) Joseph Murrells (1984). Million Selling Records from the 1900s to the 1980s: An Illustrated Directory. London, W1H: B.T. Batsford. p. 215. ISBN 0-7134-3843-6.